Offer (88): - Jeg ble svindlet for 290.000

De siktede presenterte seg som sønnene til «teppekongen» Maktabi og hadde med teppe i gave. I dag er offeret 290.000 kroner fattigere.

"Ekthetsbeviset" var fint lite verdt. Rolf Øhman

Henrik Arneberg

9. okt. 2014 21:45 Sist oppdatert 13. oktober 2014

I en enebolig nord i Oslo sitter en eldre herre (88) med en haug verdiløse tepper foran seg. Han er irritert fordi han lot seg lure, men mest av alt forbannet på de falske teppeselgerne.

— Det føles trygt å vite at de er fengslet. De har på det groveste utnyttet at jeg stolte på dem.

Mannen er antagelig bare ett av

Les også Politiet: Slik plukket teppesvindlerne ut sine ofre

Betalte 140.000

88-åringen ble kontaktet av mennene og fortalt at han som tidligere kunde skulle få en gave fra teppebutikken Maktabi.

Teppene er en dårlig kopi, og ineholder blant annet plast. Rolf Øhman

— De kom hjem til meg og presenterte seg som sønner av Mahmoud Maktabi. Med seg hadde de en rekke tepper. De fortalte at disse egentlig var solgt for 120.000, men at kjøperen hadde hoppet av. Nå sto de i en knipe fordi de skulle til en teppemesse i London, men hadde tepper som måtte selges for å finansiere oppholdet. Jeg hadde fått igjen penger på skatten og kjøpte teppene for 40.000 kroner. Men det stoppet ikke der.

— De så at jeg hadde et stort teppe i stuen. De mente dette var blitt antikt, var verdt 600.000 og at de hadde en kjøper i London. De fortalte at de også skulle kjøpe tepper i London som skulle selges på Norges Varemesse når de kom tilbake, forklarer mannen.

Ifølge mennene måtte moms og forsikring på teppet som skulle selges i London, betales i forkant. Etter mye frem og tilbake ga 88-åringen 100.000 kroner til de to siktede.

Tok ut 150.000 til

Neste «problem» skulle vise seg å oppstå da mennene kom tilbake fra London. De kontaktet 88-åringen og fortalte om utfordringer med å få betalt for fortolling av fem containere fulle av tepper.

- Jeg spurte hvorfor ikke deres far, teppekongen Maktabi, kunne ordne opp, men fikk til svar at de skulle starte opp konkurrerende virksomhet, og at han ikke måtte vite noe.

Deretter ga han dem 150.000 kroner til.

— Men jeg ante ugler i mosen og gikk til politiet. De kunne ikke uttale seg om noe. Jeg kontaktet også tollvesenet og Norges Varemesse, men heller ikke de kunne si noe, sier mannen. Han valgte å fotografere teppene og sjekket med en ekspert om de var ekte, noe de ikke var.

Da de to mennene etter kort tid ringte om mer penger, ba 88-åringen dem om å møte i huset hans med dokumentasjon som viste at tepper og kvitteringer var ekte. Samtidig kontaktet han politiet.

— Tyvene møtte dessverre ikke denne gangen, men politiet fikk nummeret deres. Nå håper jeg bare at disse gjennomført uærlige personene får en dom som svir, sier 88-åringen.